Държавен вестник, бр. 42, 2016 г., стр. 65

БРОЙ  42	
Д Ъ Р Ж А В Е Н  В Е С Т Н И К 	
СТР.  65  
3. всяко изменение на собствеността или 
ползването на лозовия масив;
4. промяна в предварително заявения сорт 
за засаждане или присаждане.
(2) При неизпълнение на задължение по 
ал. 1 нарушителят се наказва с глоба или 
имуществена санкция съгласно Закона за 
виното и спиртните напитки. 
(3) Когато титуляр на разрешение за засаж-
дане, за презасаждане или за преобразуване 
на права на засаждане или презасаждане не 
го използва в срока по чл. 10, ал. 3 или по 
чл. 11, ал. 1, се наказва с глоба или имущест-
вена санкция съгласно Закона за виното и 
спиртните напитки. 
(4) Не се налага наказанието по ал. 3, когато 
неизпълнението е до  10 на сто от площта, за 
която е предоставено разрешението.
Чл. 25. (1) Изпълнителната агенция по 
лозата и виното упражнява системен контрол 
върху извършването на засаждане и изкоре-
няване на лозя.
(2) Контролът по ал. 1 се упражнява по 
реда за контрол по спазване изискванията 
на Закона за виното и спиртните напитки по 
отношение на производствения потенциал.
Чл. 26. (1) Производителите са длъжни да 
изкореняват за своя сметка площите, засадени 
с лозя без разрешение. 
(2) Когато Изпълнителната агенция по 
лозата и виното установи наличието на лозя, 
които са засадени без разрешение, уведомява 
производителя и му дава срок четири месеца 
да извърши изкореняването. Ако производите-
лят не изкорени неразрешените насаждения, 
Изпълнителната агенция по лозата и виното 
в срок до две години след изтичането на 
четиримесечния срок осигурява тяхното при-
нудително изкореняване по реда на Закона за 
виното и спиртните напитки, като направените 
разходи се заплащат от производителя. 
(3) Когато производителят не изпълни 
задълженията си по ал. 1 или 2, подлежи на 
санкците, предвидени в член 64 от Регламент 
(ЕС) № 1306/2013 на Европейския парламент 
и на Съвета от 17 декември 2013 г. относно 
финансирането, управлението и мониторинга 
на общата селскостопанска политика и за 
отмяна на регламенти (ЕИО) № 352/78, (ЕО) 
№ 165/94, (ЕО) № 2799/98, (ЕО) № 814/2000, 
(ЕО) № 1290/2005 и (ЕО) № 485/2008 на Съ-
вета (ОВ, L 347/549 от 20.12.2013 г.). 
(4) Площите, засадени с лозя без разреше-
ние, не получават подпомагане по схеми и 
мерки, финансирани от държавния бюджет и 
от фондовете на Съюза.
(5) Изпълнителната агенция по лозата и 
виното съобщава на Европейската комисия 
до 1 март всяка година общия размер на пло-
щите, за които е установено, че са засадени 
след 1 януари 2016 г. с лозя без разрешение, 
както и размера на площите, изкоренени по 
реда на ал. 1 и 2. 
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Изкореняване“ е пълно отстраняване 
на лозовите коренища, които се намират на 
площ, засадена с лозя. 
2. „Лозарско стопанство“ е стопанска и 
технологична единица с единно управление, 
намираща се на територията на един лозарски 
район, която се състои от лозарски имоти и 
в която производителят на винено грозде е 
собственик на лозарските имоти или ги ползва 
на друго правно основание.
3. „Неразрешено насаждение“ е лозово 
насаждение, извършено без разрешение за 
засаждане.
4. „Ново насаждение“ е насаждение, за 
което е предоставено разрешение за ново 
засаждане.
5. „Титуляр на разрешение за нови насаж-
дения или за презасаждане“ е физическо или 
юридическо лице, на чието име е издадено 
разрешение за ново засаждане или право на 
презасаждане на лозя.
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 2. Наредбата се издава на основание чл. 39 
от Закона за прилагане на Общата организа-
ция на пазарите на земеделски продукти на 
Европейския съюз.
§ 3. През 2016 г. заповедта по чл. 7, ал. 1 
може да бъде издадена в срок до 7 дни от 
влизане на наредбата в сила, а заповедта 
по чл. 8, ал. 1 се издава в срок до 14 дни от 
влизане на наредбата в сила.
§ 4. Изискванията на глава втора се при-
лагат по отношение на площи, предназначени 
за експериментални цели и за отглеждане на 
лозов посадъчен материал, засадени преди 
1 януари 2016 г., въз основа на права за за-
саждане, до края на периода на експеримента 
или на периода за отглеждане на лозовия 
посадъчен материал.
§ 5. Неприключените процедури по пре-
доставяне на права за презасаждане по реда 
на Закона за виното и спиртните напитки се 
довършват по реда на чл. 8 от Регламент за 
изпълнение (ЕС) № 2015/561 от 7 април 2015 г. 
за определяне на правила за прилагането на 
Регламент (ЕС) № 1308/2013 на Европейския 
парламент и на Съвета по отношение на 
схемата за разрешаване на лозови насажде-
ния (ОВ, L 93/12 от 9.04.2015 г.), като след 
отправено искане на заявителя до изпълни-
телния директор на Изпълнителната агенция 
по лозата и виното вместо акт за право на 
презасаждане се издава автоматично разре-
шение за презасаждане за одобрените площи.
§ 6. Разрешението за превръщане на права-
та на презасаждане или правата от Национален 
резерв, заявено пред Изпълнителната агенция